- Oljeselskap har plikt til å hente opp mer

Olje— og energiminister Ola Borten Moe vil i dag gi industrien klar beskjed om at oljeselskapene må ta større ansvar for å hente opp så mye olje og gass som mulig fra de modne feltene på norsk sokkel.

Publisert: Publisert: 17. april 2012

Olje- og energiminister Ola Borten Moe vil at selskapene skal hente opp så mye som mulig fra reservoarene på norsk sokkel. Foto: Jon Ingemundsen

Hilde Øvrebekk Kommentator

Denne artikkelen er over åtte år gammel

Statsråden kommer til Stavanger på tirsdag for å holde etinnlegg på en konferanse om utfordringer i forbindelse med modne felt i regi avNorsk petroleumsforening.

— Gjennomgangsmelodien vil være fokus på økt oljeutvinning,og jeg skal gi noen svært tydelige signaler til industrien. Selskapene på norsksokkel har et ansvar og en plikt til å beholde fokus på å hente ut så mye som muligfra feltene, og å øke utvinningsgraden, sier Borten Moe til Aftenbladet.

— Dette handler om et kontinuerlig fokus påinvesteringsbeslutninger, og det er summen av mange tiltak, sier statsråden,som ikke vil røpe mer om hvilke konkrete tiltak han har planer om å introdusere.

12 forslag

Borten Moes kunngjøring kommer en uke etter han fikk overlevert 12forslag som kan øke utvinningen på norsk sokkel fra KonKraft.

KonKraft er en samarbeidsarena for LO, NorskIndustri, Norges Rederiforbund og Oljeindustriens Landsforening (OLF).

Bakgrunnen for forslagene var en henvendelse fraOlje- og energidepartementet (OED) der næringen ble bedt om å utarbeide etforslag til oppfølging av ulike tiltak som Utvinningsutvalget (Åm-utvalget)foreslo i sin rapport.

I tillegg ble næringen bedt om å vurdere hvordan endugnad for reduserte driftskostnader på norsk sokkel kan organiseres.

Standardkontrakter

De fire organisasjonene ble blant annet enige om en avtale somsikrer eierskap til og utvikling av standard byggekontrakter forpetroleumsvirksomheten på norsk sokkel. Gjennom avtalen forplikter NorskIndustri og Oljeindustriens Landsforening seg til å tre inn som parter i etstyre som skal stimulere til økt bruk av slike kontrakter i Norge og for norskeleveranser til utlandet.

Standardkontraktene vil bidra til størrekostnadseffektivitet og bedre prosjektgjennomføring gjennom forenkling,effektivisering av anbud enklere kontraktsadministrasjon.

KonKraft fremmet også en rekke forslag til forbedringerinnenfor boring og brønn. Dette innebærer lettere og billigere utstyr forintervensjon enn i dag, enklere brønndesign, alternativer til faste boreanlegg,datainnsamling og reservoarmonitorering.

Spare penger

Det er også potensial for å spare penger gjennom å standardisere arbeidsprosesser og utstyr.

Derfor anbefalte KonKraft i sitt forslag at det skal etableres en tverrfaglig arbeidsgruppe som vurderer havbunnsløsninger, standardiserte dokumentasjonskrav ogprosjektutvikling.

Borten Moe skal åpne konferansen på tirsdag. Direktør forOljedirektoratet Bente Nyland, sjef for norsk sokkel i Statoil ØysteinMichelsen og administrerende direktør i Petoro Kjell Pedersen er noen av deandre foredragsholderne.